n-2-2-amino-4-methylphenoxy-ethyl-n-n-diethylamine | VWR
Date: 02-23-2018 Time: 21:37
Catalog Number: (101813-362)
Description: Matrix Scientific Part Number: 022100-500MG , MDL Number: MFCD08686810 Teri Opfer - Gil Opferman | Search People Directory | Intelius
People Lookup by Name - Teri Opfer - Gil Opferman
Opfer, Teri — Opferman, Gil Klei en keramiek by negende biënnale - Kuns En Vermaak - Republikein
Thursday, July 23rd, 16:39:54
Die Pottebakkersvereniging van Namibië (PAN) se 9de Keramiek Biënnale word eersdaags by die Nasionale Kunsgalery van Namibië (NAGN) aangebied sal word.
Die geleentheid is die hoogtepunt op die PAN-kalender, en lok jaarliks talle inskrywings en potterbakkery-entoesiaste.
Vanjaar open die biënnale op Donderdag 15 Augustus en die uitstalling duur tot 20 September.
“Ons is verheug om aan te kondig dat Clementina van der Walt, bekende en bekroonde keramikus uit Suid-Afrika, vanjaar ons beoordelaar tydens die geleentheid sal wees,” het Annabelle Venter, komiteelid van die PAN, gesê.
Tydens die keurings- en beoordelingsproses sal Annabelle deur Elize van Huysteen, bekende kunstenaar en voorsitter van die Namibiese Kunstevereniging, bygestaan word.
“Ons doen 'n beroep op alle pottebakkers om hul beste werk wat nie vantevore uitgestal is nie, saam te bring en deel te wees van hierdie opwindende uitstalling. Alle werke wat vir die uitstalling gekies is, sal vanaf Donderdag 15 Augustus om 18:00 te koop wees,” het Anabelle gesê.
Die uitstalling is oop vir lede en nie-lede, en die publiek is welkom om by die PAN aan te sluit en inskrywings in te dien.
“Dit is elke keer vir ons ‘n spesiale geleentheid omdat dit die enigste uitstalling is waar die publiek al die wonderlike keramiekwerke vir ‘n lang tydperk in een uitstalling kan sien. Pottebakkery het 'n herlewing in Namibië nodig omdat dit nie altyd die lof kry wat dit verdien nie. Te min mense geniet hierdie wonderlike, terapeutiese, kreatiewe stokperdjie wat 'n teenmiddel is vir die gejaagde lewe wat ons deesdae lei,” het Venter gesê.
Bank Windhoek weer eens die geleentheid ruim geborg, saam met verskeie ondernemings in Namibië en Suid-Afrika wie se bydraes die PAN vanjaar in staat gestel het om kontantpryse in 'n verskeidenheid keramiek-kategorieë te bied. Die kategorieë is onder meer wielwerk, handbeeldhouwerk, nuwe werke en nuweling van die jaar. Die nuweling van die jaar word deur die publiek aangewys.
Van der Walt bied tydens haar besoek ook twee interessante werksessies aan waarin die tema “antropomorfisme” in klei ondersoek word. Ervaring met pottebakkery is nie 'n vereiste vir die sessies nie.
Dit vind op 17 en 18 Augustus in Windhoek plaas, en op 24 en 25 Augustus op Swakopmund.
“Ons sien uit daarna om al die jong talent en ou gesigte daar te sien,” het Venter gesê.
Vir meer inligting, besoek www.pan.iway.or stuur ‘n e-pos na [email protected]